स्मिथको शतकसँगै टेस्ट बराबरी
अस्ट्रेलियाका कप्तान स्टिभ स्मिथले करिअरको २३ औं शतक बनाएपछि एसेज शृंखलाअन्तर्गत चौथो टेस्ट बराबरीमा सकिएको छ । स्मिथले उत्कृष्ट ब्याटिङ गरेपछि इंग्ल्यान्ड शृंखलामा पहिलो जितबाट टाढिएको हो । शृंखलामा तेस्रो शतक बनाउनेक्रममा स्मिथले अविजित १ सय २ रनको इनिङ्स खेले ।
मेलबर्न — अस्ट्रेलियाका कप्तान स्टिभ स्मिथले करिअरको २३ औं शतक बनाएपछि एसेज शृंखलाअन्तर्गत चौथो टेस्ट बराबरीमा सकिएको छ । स्मिथले उत्कृष्ट ब्याटिङ गरेपछि इंग्ल्यान्ड शृंखलामा पहिलो जितबाट टाढिएको हो । शृंखलामा तेस्रो शतक बनाउनेक्रममा स्मिथले अविजित १ सय २ रनको इनिङ्स खेले ।अस्ट्रेलियाले अन्तिम दिन २ विकेटमात्र गुमायो । लन्चपछि सम्हालिएको अस्ट्रेलियाले दिनको खेल सकिँदा ४ विकेट क्षतिमा २ सय ६३ रन जोडयो । टोलीका लागि मिचेल मार्सले नटआउट २९ रनको योगदान दिए । अस्ट्रेलियाले सिड्नीमा अर्को साता हुने अन्तिम टेस्टअघि ३–० को अग्रतासहित शृंखला आफ्नो नाममा गरिसकेको छ ।एलिस्टर कुकले नटआउट २ सय ४४ रन जोडेपछि इंग्ल्यान्डले पहिलो इनिङ्समा १ सय ६४ रनको अग्रता लिएको थियो । अस्ट्रेलियाका कप्तान स्मिथले २ सय ७५ बलको इनिङ्स खेल्दै शृंखलामा १ सय ५१ रनको औसतसहित कुुल रन ६ सय ४ पुर्‍याए । दोहोरो शतक बनाएका एलिस्टर कुक म्यान अफ द म्याच चुनिए ।